明州刺史河东裴公纪德碣铭
王密 (Tang)
美裴公兮，肃肃清风。纯和积中，令德显融。爰践华省，爰宰赤城。克成厥功，帝曰咨尔休懿。可建旟于东，美裴公兮。于郡斯牧，是祗是肃。化流比屋，变此夷风。迄成鲁俗，人之父母。匪公而谁，慰我茕独。羡裴公兮，胡弃我而适他邦。惟我下民，思心徘徊。殷焉不忘，愿颂休绩。播亿万载，刊于圭璋。